กสิกรจับมือเจซีบีเจาะลูกค้าญี่ปุ่นเลิฟเว่อร์
กสิกรไทยเปิดตัวบัตรเครดิตเจซีบีกสิกรไทย เจาะกลุ่มไลฟ์สไตล์ญี่ปุ่น ตั้งเป้าในปีแรกมีบัตรใหม่ 1 แสนบัตร
20 มิ.ย. 2560

กสิกรไทยเปิดตัวบัตรเครดิตเจซีบีกสิกรไทย เจาะกลุ่มไลฟ์สไตล์ญี่ปุ่น ตั้งเป้าในปีแรกมีบัตรใหม่ 1 แสนบัตร  นายพิพิธ เอนกนิธิ กรรมการผู้จัดการ ธนาคารกสิกรไทย เปิดเผยว่า กระแสความนิยมญี่ปุ่นของคนไทยยังมีอย่างต่อเนื่องและเป็นปลายทางท่องเที่ยวยอดนิยมอันดับต้น ๆ โดยมีคนไทยเดินทางไปท่องเที่ยวประเทศญี่ปุ่นเมื่อปีที่แล้วถึง 900,000 คน มีการใช้จ่ายสูงเป็นอันดับ 6 จากนักท่องเที่ยวทั่วโลก เนื่องจากเสน่ห์ของประเทศญี่ปุ่นทั้งแหล่งช้อปปิ้งและแหล่งท่องเที่ยวทางวัฒนธรรม บวกกับกิจกรรมส่งเสริมการตลาดและโปรโมชั่นอัดแน่นจากธุรกิจที่เกี่ยวเนื่องโดยเมื่อปีที่แล้ว มียอดใช้จ่ายผ่านบัตรเครดิตกสิกรไทยในประเทศญี่ปุ่นประมาณ 3,300 ล้านบาท ซึ่งหมวดยอดนิยมในการใช้จ่าย 3 อันดับแรก ได้แก่ ที่พัก เครื่องแต่งกาย และร้านค้าปลีก ทำให้ตลาดญี่ปุ่นเป็นตลาดที่น่าสนใจอย่างยิ่งดังนั้น ธนาคารกสิกรไทยจึงร่วมกับ เจซีบี อินเตอร์เนชั่นแนล ผู้ให้บริการบัตรเครดิตชั้นนำในประเทศญี่ปุ่น และเอเชียแปซิฟิก ออกบัตรเครดิตเจซีบีกสิกรไทยสำหรับกลุ่มลูกค้าผู้ที่ชื่นชอบไลฟ์สไตล์แบบญี่ปุ่น ด้วยคอนเซปต์ “ขั้นสุดจริง! เพื่อสายอินเจแปน” ประกอบด้วยบัตรแพลทินัม บัตรทอง และบัตรคลาสสิก ด้วยลายหน้าบัตรกราฟฟิกที่ออกแบบมาอย่างประณีต สื่อถึงความเป็นญี่ปุ่นแบบล้ำสมัยและเพิ่มสีสันการใช้งานด้วยซองใส่บัตรลายมัวเร (Moire’) ที่ลวดลายหน้าบัตรจะขยับได้เมื่อดึงบัตรออกจากซองเป็นครั้งแรกในประเทศไทย โดยตั้งเป้าหมายออกบัตรภายใน 1 ปี ประมาณ 1 แสนบัตร และมียอดใช้จ่ายผ่านบัตร 2,000 ล้านบาทบัตรเครดิตเจซีบีกสิกรไทยจะมีจุดเด่นที่คัดสรรสิทธิพิเศษที่ครบทุกประสบการณ์ทั้งในประเทศไทยและญี่ปุ่น  3 ด้าน ได้แก่J-Highlighto โดดเด่นไม่เหมือนใคร ด้วยสิทธิพิเศษมากมาย เช่น คะแนนสะสม KBank Reward Point 2 เท่า ทุกยอดการใช้จ่ายที่ประเทศญี่ปุ่นไม่มีขั้นต่ำ, แบ่งจ่าย 0% สูงสุด 10 เดือน สำหรับตั๋วเครื่องบินและแพ็คเกจทัวร์เส้นทางญี่ปุ่นที่มาเจสติกทราเวล, ส่วนลดอัตราแลกเปลี่ยนเงินสกุลเยน 0.15 บาท สำหรับทุก 100 เยนจากอัตราปกติ เมื่อแลกเงินที่สาขาและบูธธนาคารกสิกรไทยผ่านบัตรเครดิตเจซีบีกสิกรไทย (ยกเว้นสาขาสนามบินสุวรรณภูมิและสนามบินดอนเมือง) และบริการห้องรับรองพิเศษทั่วโลกJ-Discounto อยู่ไทยก็ล้ำ เพราะกินเที่ยวช้อปร้านแนวญี่ปุ่นได้จำนวนมากกว่า เช่น ส่วนลดร้านอาหารญี่ปุ่นแบรนด์ชั้นนำสูงสุด 20%, โปรโมชั่นอาหารเมนูพิเศษ, ค่าเช่าพอกเก็ตไวไฟราคาพิเศษ, ตั๋วเครื่องบินสายการบินคาเธ่ย์ แปซิฟิคราคาพิเศษ และใช้คะแนนแลกรับส่วนลดพิเศษที่ห้างสรรพสินค้าชั้นนำJ-Benefito เที่ยวญี่ปุ่นก็ล้ำ ด้วยส่วนลดและแต้มสะสมพิเศษ รับส่วนลด และสิทธิพิเศษมากมายที่ห้างสรรพสินค้า ร้านค้า และร้านขายยาชื่อดังมากมายในประเทศญี่ปุ่น เช่น มัทซึยา, ทาเคยา, บิ๊กคาเมรา, มารูอิ, มัทซึโมโต คิโยชิ, ซันดรัก, ซัปโปโรดรักสโตร์, ซึรุฮาดรัก, คิรินโดะ และบิ๊กดรัก รวมถึงประกันคุ้มครองอุบัติเหตุระหว่างการเดินทางสูงสุดถึง 8 ล้านบาทด้าน นายคิมิฮิซะ อิมาดะ ประธานกรรมการและประธานเจ้าหน้าที่ฝ่ายปฏิบัติการ บริษัท เจซีบี อินเตอร์เนชั่นแนล กล่าวว่าประเทศไทยเป็นเป้าหมายอันดับต้น ๆ ของเจซีบีในแผนการขยายธุรกิจและการให้บริการแก่ผู้ถือบัตรเจซีบี เนื่องจากความนิยมในประเทศญี่ปุ่นที่เพิ่มขึ้นอย่างต่อเนื่อง ซึ่งความร่วมมือกับธนาคารกสิกรไทยครั้งนี้ นับว่าเป็นก้าวสำคัญอย่างมากต่อยุทธศาสตร์การดำเนินธุรกิจของเจซีบีในไทย เพราะธนาคารกสิกรไทยเป็นผู้นำด้านร้านค้ารับบัตรและด้านยอดใช้จ่ายผ่านบัตรในประเทศไทย ทั้งยังเป็นหนึ่งในพันธมิตรที่แข็งแกร่งของเจซีบี อินเตอร์เนชันแนล ซึ่งความร่วมมือนี้จะทำให้ผู้ถือบัตรเครดิตเจซีบีกสิกรไทยได้รับความสะดวกในการใช้จ่ายและท่องเที่ยวทั้งในประเทศไทยและที่ประเทศญี่ปุ่นมากยิ่งขึ้นปัจจุบัน เจบีซี อินเตอร์เนชั่นแนลฯ ได้ออกบัตรเครดิตภายใต้การเป็นตัวแทนชำระเงินของเจซีบี 23 ประเทศทั่วโลก เป็นจำนวน 105 ล้านบัตร ส่วนหนึ่งของกลยุทธ์ในการขยายการเติบโตทางธุรกิจของเจซีบีคือการร่วมมือกับพันธมิตร ในฐานะผู้ให้บริการด้านโซลูชันการชำระเงิน (Payment Solution) เจซีบีมุ่งมั่นที่จะมอบผลิตภัณฑ์ และบริการที่มีคุณภาพสูงแก่ลูกค้าทั่วโลก โดยในปัจจุบันเจซีบีมีพันธมิตรที่เป็นธนาคารและสถาบันการเงินชั้นนำทั่วโลกหลายร้อยแห่งเพื่อขยายฐานบัตรเครดิตและร้านค้ารับบัตร